На основу члaна 102. Закона о становању и одржавању зграда („Службени лист РС“, бр. 104/16 и 9/20 - др. закон) и Програма за доделу стамбене подршке за озакоњење стана или породичне куће (Сл. лист ЈЛС бр.\_\_) Комисија за стамбена питања општине/града \_\_\_\_\_\_\_\_\_\_\_\_\_\_\_\_\_\_\_ објављује

**Ј А В Н И П О З И В**

**за доделу стамбене подршке за**

**озакоњење стана или породичне куће**

**I ПРЕДМЕТ ЈАВНОГ ПОЗИВА**

Предмет јавног позива је додела стамбене подршке за озакоњење стана или породичне куће доделом стамбене подршке у виду средстава за израду извештаја о затеченом стању.

**II КОРИСНИЦИ СТАМБЕНЕ ПОДРШКЕ**

Помоћ за озакоњење стана или породичне куће као вид стамбене подршке може остварити:

* Лице чији максимални приход, рачунајући и приход чланова његовог породичног домаћинства, нe прелази 0,5 просечне зараде без пореза и доприноса у јединици локалне самоуправе за једночлано домаћинство

За домаћинства са више од једног члана, приход од 0,5 просечне нето зараде у јединици локалне самoуправе (25.000[[1]](#footnote-1)) множи се коефицијентом који се израчунава по формули К = 1 + О х 0,7 + Д х 0,5 где је О – сваки следећи одрасли члан домаћинства, а Д дете.

|  |  |
| --- | --- |
| величина домаћинства – по броју особа | максимални приход динара |
| 1 одрасла особа | 25.000,00 |
| 1 одрасла и 1 дете | 37.500,00 |
| 1 одрасла и 2 деце | 50.000,00 |
| 2 одраслих | 42.500,00 |
| 2 одраслих и 1 дете | 55.000,00 |
| 2 одраслих и 2 деце | 67.500,00 |
| 2 одраслих и 3 деце | 80.000,00 |

Под приходима се подразумева просечан месечни приход породичног домаћинства подносиоца захтева остварен у периоду од шест месеци који претходе месецу у коме је расписан Јавни позив.

Под приходима се сматрају:

1. примања и приходи који се остварују у месечним износима и то зарада, односно плата или накнада зараде, односно накнада плате, уговора о делу, пензија;
2. приход од регистрованог пољопривредног газдинства;
3. приход по основу обављања регистроване предузетничке делатности;
4. приходи у виду добити или дивиденди кроз чланство у привредном друштву;
5. други приходи у складу са законом.

Под приходима се не сматрају примања која се остварују по основу инвалидитета.

* лице које станује у стану, односно породичној кући на земљишту у његовој својини изграђеној супротно закону којим се уређује изградња објеката површине највише до \_\_\_м2, односно лице које станује у стану или породичној кући површине највише до \_\_\_\_ м2 изграђеној на земљишту у својини другог лица, уколико је то лице регулисало имовинске односе са власником земљишта.
* лице које је поднело захтев за озакоњење надлежном органу односно, за чији је незаконито изграђени објекат покренут поступак озакоњења по службеној дужности
* лице коме је у поступку озакоњења издато обавештење надлежног органа управе да постоје услови за озакоњење стана /стамбеног објекта и да је потребно доставити техничку документацију у складу са Законом у року од 30 дана.
* лице не поседује или члан његовог породичног домаћинства не поседује у својини другу непокретност чијом продајом може остварити приход у просечној вредности одговарајућег стана на територији \_\_\_\_\_\_\_\_\_\_\_ (навести назив ЈЛС).
* лице које је држављанин Републике Србије
* лице које има пријављено пребивалиште на територији општине/града \_\_\_\_\_\_\_ (навести).

**III МОДАЛИТЕТИ СТАМБЕНЕ ПОДРШКЕ**

Помоћ за озакоњење стана или породичне куће као вид стамбене подршке се додељује као:

* Рефундација средстава кориснику који је сам прибавио извештај о затеченом стању
* Прибављање извештаја о затеченом стању у име и за рачун корисника.

Израду техничке и геодетске документације за озакоњење стана или породичне куће вршиће пројектна организација која буде изабрана путем поступка јавних набавки за ову врсту посла од стране општине/града \_\_\_\_\_\_\_\_\_\_\_\_\_\_\_.

**III ИЗБОР КОРИСНИКА**

Свим пријављеним лицима која испуњавају услове за пријаву ће бити додељена стамбена подршка у оквиру расположивих средстава.

**IV ПОСТУПАК ЗА ИЗБОР КОРИСНИКА**

Комисија за стамбена питања врши проверу да ли лица која су се пријавила на јавни позив испуњавају услове из тачке II овог јавног позива и доноси одлуку о одбијању пријава која не испуњавају услове.

На одлуку о одбијању пријаве може се уложити приговор Градоначелнику/председнику општине \_\_\_\_\_\_\_\_\_\_\_\_\_\_.

Комисија доноси одлуку додели стамбене подршке лицу које испуњава услове из тачке II овог јавног позива.

Са корисником који се определи за модалитет рефундације средстава ће бити закључен уговор о регулисању међусобних обавеза.

**V ПРИЈАВЉИВАЊЕ НА ЈАВНИ ПОЗИВ**

Рок за подношење пријава је до краја \_\_\_\_године.

Пријава на Јавни позив се врши на обрасцу који се може добити на шалтерима општинске/градске управе као и на сајту општине/града \_\_\_\_\_\_\_\_\_\_\_\_\_.

Пријаве са целокупном потребном документацијом се подносе у згради општинске/градске управе или поштом на адресу: \_\_\_\_\_\_\_\_\_\_\_\_ са назнаком: Јавни позив – озакоњење.

Додатне информације се могу добити на телефоне \_\_\_\_\_\_\_\_\_\_\_\_ или у просторијама -\_\_\_\_\_\_ у \_\_\_\_\_\_\_\_\_.

1. Oвај износ је унет под претпоставком да је просечна нето зарада у ЈЛС 50.000 РСД. Потребно је унети износ за конкретну ЈЛС [↑](#footnote-ref-1)